[{"text_idx": "#000001", "text": "Eesti eratervishoiu kaks suurimat teenusepakkujat Qvalitas Arstikeskus ja Unimed Hambakliinikud liitusid, et pakkuda koos siinse turu ko\u0303ige laiemat valikut eratervishoiu teenuseid. Koos plaanitakse la\u0308hiaastatel ma\u0308rkimisva\u0308a\u0308rselt investeerida kliinikutevo\u0303rgustiku ja teenustevaliku laiendamisse ning digitaalsete tervishoiuteenuste arendamisse, et oluliselt suurendada patsientidele kvaliteetse ravi kiiret ka\u0308ttesaadavust."}, {"text_idx": "#000002", "text": "Ettevo\u0303tted ja\u0308tkavad tegevust oma seniste kaubama\u0308rkide alt, ent on ta\u0308nasest u\u0308hiselt a\u0308ratuntavad emafirma Mehila\u0308ise rohelise va\u0308rvikeele ja logole lisatud su\u0308dame ja\u0308rgi."}, {"text_idx": "#000003", "text": "\u201eNa\u0308eme, et po\u0303hilised va\u0308ljakutsed Eesti tervishoius on praegu tervishoiuto\u0308o\u0308tajate puudus, pikad ravija\u0308rjekorrad ja ka elukohast so\u0303ltuv ligipa\u0308a\u0308s terviseteenustele. Saame Eesti suurima erakliinikute vo\u0303rguna toetada riiki ja Tervisekassat nende probleemide lahendamisel. Qvalitas ja Unimed suudavad koos kiiremini laiendada pakutavate terviseteenuste hulka ja avada lisaks 17 u\u0308hisele esindusele uusi kliinikuid u\u0308le Eesti. Samuti on koos efektiivsem teha investeeringuid oluliste meditsiiniliste uuringuseadmete ja muu ko\u0303rgtehnoloogia hankimiseks, mis on vajalik uue po\u0303lvkonna teenuste arendamiseks ja on seni olnud jo\u0303ukohane vaid riiklikele haiglatele,\u201d so\u0303nas Qvalitase juhatuse esimees To\u0303nu Velt."}, {"text_idx": "#000004", "text": "Qvalitase ja Unimedi arstid pakuvad Eestis unikaalsena u\u0308ld- ja eriarstiabi, to\u0308o\u0308tervishoiu ning ko\u0303iki hambaravivaldkonna teenuseid, mille kaudu suudetakse patsiendini tuua terviklik ja ko\u0303iki meditsiinivaldkondi kaasav tervishoiuteenus. \u201eOleme harjunud mo\u0303tlema, et hambaravi on u\u0308leja\u0308a\u0308nud tervishoiusu\u0308steemist justkui eraldi, aga tegelikult on perearsti ja\u0308rel ko\u0303ige enam ku\u0308lastatud just hambaarst. Unimedi ja Qvalitase liitumisega tahame tuua hambaraviteenused patsiendile veelgi la\u0308hemale ja siduda need teiste vajalike terviseteenustega. To\u0308o\u0308tame koos selle nimel, et toetada patsienti kogu meie meditsiinispetsialistide tiimiga u\u0308le ko\u0303igi erialade \u2013 nii on tema tervis ja heaolu terviklikult fookuses,\u201d ma\u0308rkis Unimedi juhatuse liige Marja-Liisa Alop."}, {"text_idx": "#000005", "text": "Terviseteenuste ka\u0308ttesaadavuse laiendamiseks arendavad Qvalitas ja Unimed terviseteenuste platvormi Digikliinik, mis vo\u0303imaldab juba praegu patsientidel so\u0303ltumata nende asukohast saada minutitega arsti esmane vastus oma terviseku\u0308simusele. Tulekul on ka Digikliiniku a\u0308pp ning kliinikute u\u0308hine iseteeninduskeskkond, kus patsiendid saavad lisaks aja broneerimisele u\u0308levaate ka oma analu\u0308u\u0308situlemustest. Ettevo\u0303tteid toetab Eesti parima digitervisekeskkonna loomisel emafirma Mehila\u0308inen, kellel on selles vallas pikaajaline kogemus nii Soomes kui ka digiteenuste eksportimisel mitmel rahvusvahelisel turul."}, {"text_idx": "#000006", "text": "Qvalitas ja Unimed usuvad, et terviseteenuste ka\u0308ttesaadavust tuleb kasvatada, arendades nii digiteenuseid kui ka fu\u0308u\u0308silist esindusvo\u0303rku. Seeto\u0303ttu on la\u0308hiaastatel plaanis avada mitmeid uusi u\u0308hiseid esindusi u\u0308le Eesti. Sel suvel valmib Tartu kesklinnas Kvartali keskuses Qvalitase uus kliinik."}, {"text_idx": "#000007", "text": "Ettevo\u0303tted teevad koosto\u0308o\u0308d juhtivate kindlustusseltsidega ja Tervisekassaga, et tervishoiuteenused oleksid ligipa\u0308a\u0308setavad vo\u0303imalikult paljudele. \u201eTervisekassa solidaarne ravikindlustus tagab terviseteenuste baaska\u0308ttesaadavuse. Aga sellest ei saa mitte kunagi piisama,\u201d kinnitas Qvalitase juhatuse esimees To\u0303nu Velt. \u201eHeaoluriikide eeskujul na\u0308eme Eestis suurt rolli to\u0308o\u0308andjate poolt pakutaval ravikindlustusel, mis riiklikku su\u0308steemi toetab ja ta\u0308iendab. To\u0308o\u0308andjatega koosto\u0308o\u0308s saame veelgi laiendada terviseteenuste ka\u0308ttesaadavust \u2013 Eestis on u\u0308ksjagu ettevo\u0303tteid, kes koos kindlustusettevo\u0303tete ja meiega on seda teed juba la\u0308inud. Nii saame tervishoidu lisaressurssi, ja\u0308rjekorrad lu\u0308hemaks ja inimesed terveks.\u201d"}, {"text_idx": "#000008", "text": "Qvalitases ja Unimedis to\u0308o\u0308tab kokku 885 patsientide tervisesse panustavat inimest ning aastas tehakse kliinikutesse kokku u\u0308le 300 000 visiidi. Ettevo\u0303tete u\u0308hises terviseteenuste portfellis on to\u0308o\u0308tervishoiuteenus, u\u0308ld-, eriarsti- ja hambaravi erialad, vaimse tervise no\u0303ustamine ning terviseanalu\u0308u\u0308sid ja -diagnostika. Qvalitasel ja Unimedil on kokku 17 esindust ning lisaks on vo\u0303imalik u\u0308le Eesti teha mobiilseid vastuvo\u0303tte viie meditsiinilise erivarustusega tervisebussiga."}, {"text_idx": "#000009", "text": "Qvalitas ja Unimed kuuluvad alates 2021. aasta ma\u0308rtsist Soome 113-aastase kogemusega tuntud ja hinnatud tervishoiuettevo\u0303ttele Mehila\u0308inen. Rahvusvaheline ettevo\u0303te on tervishoiuvaldkonna kiiresti arenev ja kasvav liider ning viimastel aastaku\u0308mnetel arendanud lisaks ka edukaid digitaalseid tervishoiu tarkvaralahendusi. Koosto\u0308o\u0308s emafirma Mehila\u0308isega arendavad Qvalitas ja Unimed terviklikku terviseteenust, mis oleks Eesti inimeste eelistatuim valik mis tahes terviseku\u0308simuste puhul."}, {"text_idx": "#000010", "text": "Meliva Unimed OU\u0308 on Tervisekassa lepingupartner ja\u0308rgmiste teenuste osas:\nta\u0308iskasvanute hambaravihu\u0308vitis, laste hamba- ja ortodontiline ravi, ta\u0308iskasvanute va\u0308ltimatu hambaravi ja proteesihu\u0308vitis."}, {"text_idx": "#000014", "text": "\ud83c\udd7f\ufe0f Kliiniku sissepa\u0308a\u0308s asub Lelle ta\u0308nava pool. Parkida saab maja taga asuval parkimisplatsil Unimedi kirjaga ta\u0308histatud parkimiskohtadel (Pa\u0308rnu maanteelt tulles otse ja paremat ka\u0308tt, Ja\u0308rvevana poolt tulles otse, enne parkimismaja). Palume registreerida parkimine kliiniku 1. korrusel asuvas e-parkimise automaadis."}, {"text_idx": "#000017", "text": "Sissepa\u0308a\u0308s asub Toompuiestee ja Kaarli kiriku nurgas, Kaarli kiriku vastas, To\u0303nisma\u0308e bussipeatusest tulles po\u0308o\u0308rata paremale ja Viktuse kohviku ko\u0303rvalt treppidest u\u0308les minna."}, {"text_idx": "#000019", "text": "\ud83d\udccc Unimed KW hambakliinik asub Tallinna kesklinnas Finesti a\u0308rimajas aadressil Pa\u0308rnu mnt 22. Kasutades sissepa\u0308a\u0308suks keerduksi, suunduge koheselt vasakule liftide juurde ja so\u0303itke teisele korrusele."}, {"text_idx": "#000020", "text": "\ud83d\ude97 Parkimine on meie hambakliiniku pu\u0308siklientidele Finesti a\u0308rimaja parkimismajas vabade kohtade olemasolul meie kulul."}, {"text_idx": "#000022", "text": "\u2757 Sadama kliinik on ajutiselt suletud."}, {"text_idx": "#000025", "text": "\ud83c\udd7f\ufe0f Kliiniku sissepa\u0308a\u0308s on Lo\u0303o\u0303tsa ta\u0308nava pool. Parkida saab la\u0308hedalasuvates parklates vo\u0303i parkimismajades 1-2 h tasuta. Ta\u0308psem info: ulemistecity.ee/parking"}, {"text_idx": "#000026", "text": "\ud83d\ude8e La\u0308him bussipeatus on Lo\u0303o\u0303tsa ja trammipeatus on U\u0308lemiste linnak."}, {"text_idx": "#000030", "text": "Alates 22. maist 2023 pa\u0308a\u0308seb ehitusto\u0308o\u0308de ajal hambakliinikusse:"}, {"text_idx": "#000032", "text": "\u27a1\ufe0f La\u0308bi Riia ta\u0308nava poolses ku\u0308ljes oleva sissepa\u0308a\u0308su, mis asub Omniva pakiautomaadi juures. O\u0303ige sissepa\u0308a\u0308su tunned a\u0308ra kollaste viitade ja\u0308rgi. Uksest sisse tulles tuleb so\u0303ita liftiga kolmandale korrusele ja va\u0308ljudes ja\u0308a\u0308vad meie kliiniku uksed vasakule."}, {"text_idx": "#000036", "text": "\ud83d\udd57 Lihula ravikabinet on avatud esmaspa\u0308eviti 9-17."}]